Tarian singa

Tarian Singa (bahasa Cina: 舞獅; pinyin: wǔshī) ialah sebahagian daripada tarian tradisional dalam adat warisan masyarakat Cina, yang mana penari akan meniru pergerakan singa dengan menggunakan kostum singa. Kostum singa itu dimainkan oleh dua orang penari iaitu seorang memainkan di bahagian hadapan dengan menggerakan kepala kostum, manakala pasangan penari akan memainkan bahagian belakang kostum singa tersebut. Kedua-dua penari itu akan bergerak seakan-akan singa di atas pentas yang disediakan. Tarian singa ini akan diiringi oleh gong, dram, dan dentuman mercun yang dikatakan akan membawa tuah.

Sejarah 
Sejarah singa dianggap sebagai pelindung dalam kebanyakan adat orang Asia, terutamanya bagi mereka yang berketurunan orang Cina. Tarian singa menjadi adat di negara China, Taiwan, Jepun, Korea, Thailand, Indonesia, Malaysia, Singapura, dan Vietnam. Setiap negara tersebut mempunyai corak dan bentuk tarian yang berlainan. Namun, tarian ini lebih terkenal sebagai warisan orang Cina, kerana dikatakan sejarahnya bermula lebih 1,000 tahun lalu. Dua tarian singa yang amat popular ialah "Tarian Singa Utara" dan "Tarian Singa Selatan".

Tarian singa Utara berasal dari bahagian utara China yang menggunakan tarian ini sebagai hiburan diraja. Kostum singa tersebut menggunakan warna merah, jingga, (hijau dan kuning bagi kostum singa betina). Tarian Singa Utara ini mempunyai lebih banyak pergerakan akrobatik dan bertujuan sebagai hiburan.

Tarian Singa Selatan menjadi lambang yang mempunyai ciri-ciri yang berkaitan dengan alam sekitar. Tarian ini selalu dipersembahkan sebagai istiadat ataupun upacara untuk membuang semangat jahat dan dipersembahkan sebagai upacara meminta tuah. Tarian Singa Selatan menggunakan pelbagai warna. Kepala kostum mempunyai mata yang lebih besar daripada Singa Utara, dan mempunyai cermin serta sebatang tanduk di hadapan kepalanya. Mata singa itu pula berwarna hitam bersama-sama warna putih atau merah bersama-sama warna putih. Hal ini bertujuan untuk menunjukkan sifat singa yang pemalu.

Pautan luar 
 Direktori Singa — Kumpulan & Maklumat mengenai Tarian Singa
 Persatuan Tarian Naga & Singa Timur Jauh - San Jose, CA
 Rombongan Tarian Singa Cherng Loong - San Francisco, CA
 Rombongan Tarian Singa Kebangkitan Timur
 ChaoJi.org – Forum dengan perbincangan tarian singa
 Rombongan Tarian Naga & Singa Keemasan Lee – Houston, Texas
 Rombongan Naga & Singa Chung Ngai
 Rombongan Tarian Naga & Singa Wanita Asia Gund Kwok, Boston
 Rombongan Tarian Naga & Singa Yidao Wushu Great Britain
 Laman web Rombongan Tarian Singa Cina Universiti Bristol
 Rombongan Tarian Singa Universiti Columbia, Bandaraya New York
 Kelab Tarian Singa Cina Montreal
 Persatuan Kebudayaan Institut Kai Leung, Montreal (Kanada)
 Persatuan Silat Nam Yang (UK) – maklutmat mengenai tarian naga dan singa
 Kelab Tarian Singa Chan (bertempat di Montreal)
 Tarian singa Emplion – Amerika Syarikat

Singa